CELEX: 32015R2010
Language: el
Date: 2015-11-11 00:00:00
Title: Κανονισμός (ΕΕ) 2015/2010 της Επιτροπής, της 11ης Νοεμβρίου 2015, σχετικά με την τροποποίηση του κανονισμού (ΕΚ) αριθ. 1708/2005 για τον καθορισμό λεπτομερών κανόνων εφαρμογής του κανονισμού (ΕΚ) αριθ. 2494/95 του Συμβουλίου όσον αφορά την κοινή περίοδο αναφοράς του δείκτη για τον εναρμονισμένο δείκτη τιμών καταναλωτή (Κείμενο που παρουσιάζει ενδιαφέρον για τον ΕΟΧ)

12.11.2015   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 295/1
            
         ΚΑΝΟΝΙΣΜΌΣ (ΕΕ) 2015/2010 ΤΗΣ ΕΠΙΤΡΟΠΉΣ
   της 11ης Νοεμβρίου 2015
   σχετικά με την τροποποίηση του κανονισμού (ΕΚ) αριθ. 1708/2005 για τον καθορισμό λεπτομερών κανόνων εφαρμογής του κανονισμού (ΕΚ) αριθ. 2494/95 του Συμβουλίου όσον αφορά την κοινή περίοδο αναφοράς του δείκτη για τον εναρμονισμένο δείκτη τιμών καταναλωτή
   (Κείμενο που παρουσιάζει ενδιαφέρον για τον ΕΟΧ)
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΚ) αριθ. 2494/95 του Συμβουλίου, της 23ης Οκτωβρίου 1995, για τη θέσπιση εναρμονισμένων δεικτών τιμών καταναλωτή (1), και ιδίως το άρθρο 4 τρίτο εδάφιο και το άρθρο 5 παράγραφος 3,
   Έχοντας υπόψη τη γνώμη της Ευρωπαϊκής Κεντρικής Τράπεζας (2),
   Εκτιμώντας τα ακόλουθα:
   
               (1)
            
            
               Ο κανονισμός (ΕΚ) αριθ. 2494/95 θέτει τις απαραίτητες στατιστικές βάσεις για την παραγωγή εναρμονισμένων δεικτών τιμών καταναλωτή (ΕνΔΤΚ).
            
         
               (2)
            
            
               Ο κανονισμός (ΕΚ) αριθ. 1708/2005 της Επιτροπής (3) θεσπίζει κοινούς κανόνες για τον καθορισμό της περιόδου αναφοράς του δείκτη των ΕνΔΤΚ και ορίζει την εν λόγω περίοδο σε 2005 = 100.
            
         
               (3)
            
            
               Οι αλλαγές στην ταξινόμηση των υπο-δεικτών των ΕνΔΤΚ και την ευθυγράμμιση των υπο-δεικτών που έχουν συνδεθεί με τον ΕνΔΤΚ, μετά την εισαγωγή της τιμής 2005 = 100 καθιστούν αναγκαία την αλλαγή της περιόδου αναφοράς του δείκτη. Για να διασφαλιστούν η συγκρισιμότητα και η καταλληλότητα των ΕνΔΤΚ, η περίοδος αναφοράς του δείκτη θα πρέπει, ως εκ τούτου, να αλλάξει σε 2015 = 100.
            
         
               (4)
            
            
               Σύμφωνα με το άρθρο 13 του κανονισμού (ΕΚ) αριθ. 2494/95, η σχέση κόστους/αποτελεσματικότητας έχει ληφθεί υπόψη κατά τη θέσπιση του παρόντος κανονισμού.
            
         
               (5)
            
            
               Τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής του ευρωπαϊκού στατιστικού συστήματος,
            
         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Το άρθρο 3 του κανονισμού (ΕΚ) αριθ. 1708/2005 αντικαθίσταται από το ακόλουθο κείμενο:
   
      «Άρθρο 3
      Περίοδος αναφοράς του δείκτη
      1.   Η κοινή περίοδος αναφοράς του δείκτη των ΕνΔΤΚ ορίζεται σε 2015 = 100. Αυτή η νέα περίοδος αναφοράς του δείκτη πρέπει να χρησιμοποιείται για τις πλήρεις χρονολογικές σειρές όλων των δεικτών και υπο-δεικτών ΕνΔΤΚ, με έναρξη από τη δημοσίευση του ΕνΔΤΚ του Ιανουαρίου 2016.
      2.   Κάθε πρόσθετος υπο-δείκτης που εντάσσεται στον ΕνΔΤΚ συνδέεται τον Δεκέμβριο συγκεκριμένου έτους στο επίπεδο 100 μονάδων του δείκτη και χρησιμοποιείται από τον Ιανουάριο του επόμενου έτους.».
   
   Άρθρο 2
   Ο παρών κανονισμός αρχίζει να ισχύει την εικοστή ημέρα μετά τη δημοσίευσή του στην Επίσημη Εφημερίδα της Ευρωπαϊκής Ένωσης.
   
      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 11 Νοεμβρίου 2015.
      
         
            Για την Επιτροπή
         
         
            Ο Πρόεδρος
         
         Jean-Claude JUNCKER
      
   
   
      (1)  ΕΕ L 257 της 27.10.1995, σ. 1.
   
      (2)  Γνώμη της 1ης Ιουνίου 2015 (ΕΕ C 209 της 25.6.2015, σ. 3).
   
      (3)  Κανονισμός (ΕΚ) αριθ. 1708/2005 της Επιτροπής, της 19ης Οκτωβρίου 2005, για τον καθορισμό λεπτομερών κανόνων εφαρμογής του κανονισμού (ΕΚ) αριθ. 2494/95 του Συμβουλίου όσον αφορά την κοινή περίοδο αναφοράς του δείκτη για τον εναρμονισμένο δείκτη τιμών καταναλωτή και για την τροποποίηση του κανονισμού (ΕΚ) αριθ. 2214/96 (ΕΕ L 274 της 20.10.2005, σ. 9).